Na podlagi določil 1. točke 1. odstavka 10. člena Odloka o preoblikovanju Univerze v Mariboru (Ur. list RS, št. 28/2000, 98/2003, 79/2004, 36/2006, 137/2006 in 58/2007, [67/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008070400|RS-67|9062|2879|O|), [96/2009](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009112700|RS-96|12717|4181|O|), [17/2015](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015031300|RS-17|1759|626|O|)) ter skladno z 2. točko 1. odstavka 271. člena Statuta Univerze v Mariboru (Ur. list RS, št. Statut UM – UPB11, Ur. l. RS št. [44/2015](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015062200|RS-44|4793|1823|O|), [92/2015](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015120400|RS-92|10479|3626|O|)) je Upravni odbor Univerze v Mariboru na svoji \_\_\_\_\_\_\_\_\_\_\_seji dne \_\_\_\_\_\_\_\_\_\_\_ sprejel

# P R A V I L N I K O DOMSKEM REDU STANOVALCEV ŠTUDENTSKIH DOMOV UNIVERZE V MARIBORU

## SPLOŠNE DOLOČBE

##### člen

Pravilnik o domskem redu stanovalcev Študentskih domov Univerze v Mariboru (v nadaljevanju: domski red) določa:

* sprejem v zavod,
* vselitev v zavod,
* pravila o preselitvi,
* pravila o izselitvi iz zavoda,
* pravila o komisijski izselitvi,
* pravila o dodelitvi enoposteljne sobe,
* pravice stanovalcev pri uporabi sob,skupnih prostorov in naprav v domu,
* obveznosti stanovalcev do zavoda,
* disciplinsko odgovornost in disciplinske ukrepe,
* materialno odgovornost,
* pravice in dolžnosti delavcev zavoda,
* receptorsko službo,
* turistično dejavnost,
* končne določbe.

## PRAVILA O SPREJEMU V ZAVOD

##### člen

Pravila za sprejem v zavod za subvencionirano bivanje so določena s strani pristojnega ministrstva in objavljena na njihovih spletnih straneh.

Študentski domovi Maribor imajo naslednje zmogljivosti:

* sobe,
* garsonjere,
* apartmaje,
* apartmaje za invalide,
* garsonjere za pare,
* skupne prostore: kuhinje, toaletni prostori, učilnice, prostori za rekreacijo-zunanji in notranji fitness, pralnice, kolesarnice, garaže, parkirišča, večnamenske prostore za druženja, športna dvorana, zunanje športne površine, glasbene in likovne sobe.

## PRAVILA O VSELITVI V ZAVOD

##### člen

Stanovalci zavoda so lahko:

1. študenti:

* študentje prve, druge in tretje stopnje, ki imajo pravico do subvencioniranega prebivanja skladno z določili pristojnega ministrstva,
* študentske družine, skladno z določili pristojnega ministrstva,
* študenti invalidi s spremljevalci, skladno z določili pristojnega ministrstva.

1. drugi študenti:

* študentje, državljani RS, ki nimajo pravice do subvencioniranega prebivanja skladno z določili pristojnega ministrstva
* študentje, ki niso državljani RS, vpisan na študij v RS oziroma sodelujejo v mednarodnih izmenjavah.

1. drugi uporabniki.
2. člen

Upravičenci pod 1. točko prejšnjega člena se vseljuje na podlagi izpolnjevanja pogojev za pridobitev pravice do subvencioniranega bivanja in akta o izpolnjevanju pogojev za subvencionirano bivanje in ter napotitve na vselitev v zavod.

Upravičenci pod točko 2 a. prejšnjega člena se vseljujejo glede na število prostih ležišč in po vrstnem redu prispelih vlog, pod točka 2 b. prejšnjega člena pa na podlagi sklenjene pogodbe o mednarodnih izmenjavah ter številom, ki ga letno določijo Študentski domovi in Univerza v Mariboru najpozneje do 31. maja tekočega leta.

Upravičenci pod točko 3. se vseljujejo v skladu s pravili o nastanitvi in po vrstnem redu prijav.

Vsi upravičenci se lahko vselijo, ko podpišejo pogodbo o vselitvi, razen turistov, ki se vselijo, ko referent oziroma receptor opravi postopek prijave gosta.

1. člen

Študentje, ki pridobijo pravico do subvencioniranega bivanja, ob vselitvi predložijo:

* napotilo na vselitev,
* overjeno izjavo poroka o prevzemu dolga,
* osebni dokument,
* dve fotografiji.

Tuji študentje, ki so vpisani na UM ali študentje mednarodne izmenjave predložijo:

* obvestilo o napotitvi na vselitev ali na podlagi seznama pristojne službe univerze za mednarodno dejavnost ali potrdilo o sprejemu na fakulteto,
* VIZO, v kolikor prihajajo študentje izven držav EU ali dovoljenje za bivanje za študente EU,
* potrdilo o plačilu stroškov
* izpolnjen obrazec za vračilo varščine,
* osebni dokument,
* dve fotografiji.

Drugi študentje ob vselitvi predložijo:

* overjeno izjavo poroka o prevzemu dolga ali potrdilo o plačilu kavcije,
* osebni dokument,
* dve fotografiji.

Drugi uporabniki ob vselitvi predložijo samo osebni dokument ter izjavo poroka ali potrdilo o plačilu kavcije. O vseh ostalih izjemah glede prilog odloča direktor zavoda.

##### 6. člen

Z vselitvijo v zavod pridobi študent status stanovalca zavoda, s tem pa tudi pravice in obveznosti iz tega naslova. Vse dokumente, ki jih stanovalec prejme ob vselitvi, je dolžan hraniti do izselitve. Na zahtevo pooblaščene osebe zavoda je stanovalec dolžen pokazati veljavno identifikacijsko kartico ali osebni dokument.

Vsako spremembo osebnih podatkov ali podatkov, ki spreminjajo izjavo poroka, je stanovalec dolžan v 8 dneh sporočiti referatu, kjer prebiva.

Ob negativni odločbi ali pritožbi do izselitve stanovalec plačuje akontacijo stroškov prebivanja po subvencionirani ceni in druge morebitno nastale stroške. Ob izselitvi je stanovalec dolžan poravnati razliko med akontacijo in ekonomsko ceno.

Stanovalec, ki med prebivanjem v zavodu diplomira na 2. in 3. stopnji ali mu na drug način preneha status študenta, sklene delovno razmerje, je dolžan poravnati razliko med subvencionirano in ekonomsko ceno za čas od nastanka navedenih okoliščin.

7. člen

Pri namestitvi stanovalca v posamezen dom in sobo referat upošteva prostorske možnosti in bližino fakultete, kjer je študent vpisan ter želje študenta.

Študentje mednarodne izmenjave se lahko vselijo v domove, ki so jim bili ponujeni.

##### 8. člen

##### V domu stanujejo stanovalci mešano po spolu, v sobi pa praviloma enakega spola. V sobi lahko bivata skupaj zakonca brez otrok ali z otrokom. Stanovalca, ki želita bivati v skupni sobi v zunajzakonski skupnosti, morata ob vselitvi (ali kasneje preselitvi) v skupno sobo predložiti referatu pisno medsebojno soglasje. Enako velja tudi za druge mešane pare (sorodnike in prijatelje).

##### 9. člen

Ob razvezi, prekinitvi zunajzakonske skupnosti ali drugačne skupnosti mešanih parov, zavod po svojih zmožnostih in v okviru prostih zmogljivosti poskusi najti drugo prosto ležišče za preselitev.

##### 10. člen

##### Zavod ne razpolaga s posebej določenimi sobami – apartmaji ali stolpičem za družine z otroki ali matere z otrokom/ki. Zaradi rojstva otroka oz. materinstva stanovalka mati z otrokom ne izgubi pravice do nadaljnjega bivanja v zavodu. Ob pogojih iz tega pravilnika lahko tudi med letom pridobi pravico do enoposteljne sobe in do drugih ugodnosti v dogovoru z referatom. Mati z otrokom mora drugim stanovalcem omogočiti normalne študijske in higienske razmere.

##### 11. člen

Tuji študenti se vseljujejo na podlagi sklepa pristojnih organov v sodelovanju z univerzo in pristojnim ministrstvom. Tuji študentje, ki niso državljani Evropske unije (v nadaljevanju: EU), potrebujejo za vstop v Republiko Slovenijo veljavno potno listino (razen če z zakonom ali mednarodnim sporazumom ni določeno drugače) in vizum ali dovoljenje za prebivanje. Dovoljenje za prebivanje so dolžni tuji študentje pridobiti pred vstopom v Republiko Slovenijo na diplomatsko-konzularnem predstavništvu Republike Slovenije v tujini in ga ob vselitvi preložiti.

Tuji študentje državljani EU, za vstop v Republiko Slovenijo ne potrebujejo dovoljenja za vstop ali dovoljenja za prebivanje. Tuji študentje državljani EU, so dolžni isti ali naslednji dan po vselitvi v zavod vložiti vlogo za pridobitev dovoljenja za začasno prebivanje v Republiki Sloveniji na Upravno enoto Maribor. Potrdilo o vloženi vlogi za pridobitev dovoljenja za začasno prebivanje so dolžni študentje dostaviti zavodu v treh dneh od vselitve. Ob prejemu dovoljenja za bivanje, morajo tuji študentje le tega takoj dostaviti v referat v svojem naselju, da lahko referent prijavi začasno bivališče tujemu študentu.

## PRAVILA O PRESELITVI

##### 12. člen

Stanovalec se lahko med bivanjem v zavodu preseli na podlagi lastne vložene vloge v drugo sobo le enkrat v študijskem letu, po postopku in na način, kot določa ta domski red.

Stanovalec se je dolžan preseliti v drugo sobo ali dom, kadar to zahteva narava obnovitvenih ali vzdrževalnih del, gospodarnost poslovanja, sanitarni ali zdravstveni ukrepi, športne, kulturne in druge prireditve ali izrečen disciplinski ukrep.

##### Stanovalec se je dolžan preseliti v okviru zmožnosti zavoda na podlagi vročene odredbe, ki jo izda direktor zavoda, če obstaja utemeljena bojazen za varnost ljudi ali premoženja, sporov med stanovalci, ki jih ni mogoče rešiti sporazumno. Pritožba zoper odredbo ne zadrži njene izvršitve.

##### 13. člen

Stanovalec, ki se iz kakršnega koli vzroka želi preseliti v drugo sobo v istem ali drugem naselju, mora do 25. v mesecu referatu oddati pisno prošnjo z obrazložitvijo.

##### 14. člen

Preselitev odobri direktor zavoda ali od njega pooblaščena oseba.

##### 15. člen

Stanovalec, ki mu je bila odobrena možnost preselitve, se lahko okrog prvega v mesecu osebno oglasi v referatu v naselju, v katerem je dom, v katerega se želi preseliti. Če bo preselitev dejansko izvedena, prejme za izvedbo preselitve preselitveni list.

##### 16. člen

Referat pred izdajo preselitvenega lista preveri poravnavo zapadlih finančnih obveznosti stanovalca do zavoda. Če te obveznosti do dneva izdaje preselitvenega lista niso poravnane, jih mora stanovalec (za nazaj) takoj poravnati, sicer mu referat kljub poprejšnji odobritvi preselitvenega lista ne sme izdati.

Ob preselitvi v sobo ali dom nove kategorije se stanovalcu obračuna razlika med stanarinama na način, ki velja za vselitve.

Gospodinja naselja ali referat sta ob preselitvi dolžna osebno pregledati sobo, ki jo stanovalec zapušča in predhodno pregledati tudi sobo, v katero se stanovalec preseljuje.

##### 17. člen

S preselitvenim listom se stanovalec zglasi pri gospodinji naselja zaradi prevzema novega ključa sobe, uskladitve evidenc stanovalcev in podpisa nove zadolžnice za prevzeto ležišče s pripadajočim inventarjem.

## PRAVILA O IZSELITVI IZ ZAVODA

##### 18. člen

Stanovalec se lahko kadarkoli na lastno željo izseli iz zavoda.

Stanovalec se je dolžan izseliti iz zavoda še pred dokončanjem študija do roka, ki mu je določen:

* če ne izpolnjuje pogojev za subvencioniranje bivanja,
* če sprejme sklep o izselitvi disciplinsko sodišče I. stopnje oziroma disciplinsko sodišče II. stopnje pri Univerzi v Mariboru,
* če niso poravnane finančne obveznosti po predhodnem opominu pred izselitvijo, razen če se drugače dogovori z direktorjem zavoda,
* če krši določila nastanitvene pogodbe.

Stanovalec se je dolžan izseliti v okviru zmožnosti zavoda na podlagi vročene odredbe, ki jo izda direktor zavoda, če obstaja utemeljena bojazen za varnost ljudi ali premoženja, sporov med stanovalci, ki jih ni mogoče rešiti sporazumno. Pritožba zoper odredbo ne zadrži njene izvršitve.

19. člen

Pred izselitvijo mora stanovalec poravnati vse finančne obveznosti. Stanje preveri v referatu.

Če se stanovalec izseli do 15. v mesecu, je dolžan poravnati polovični znesek stanarine in morebitne druge zapadle obveznosti za tekoči mesec, sicer pa celotnega.

Na dan izselitve v službi za študentske zadeve prejme izselitveni list.

Stanovalca, ki se izseli iz zavoda brez vednosti referata, bremeni plačilo stanarine do dneva komisijske izselitve iz zavoda.

Če ob izselitvi stanovalec nima poravnanih finančnih obveznosti, se sestavi zapisnik, dolgovani znesek pa se izterja od poroka.

##### 20. člen

Soba stanovalca mora biti pred predajo očiščena, iz nje pa odstranjeni vsi predmeti, ki niso last doma. Soba in pohištvo morata biti v takšnem stanju, da je možna takojšnja vselitev drugega stanovalca.

##### Tako urejeno sobo pregleda gospodinja, po potrebi pa še delavec tehnične službe. Ko kateri koli od obeh navedenih delavcev s podpisom na izselitvenem listu potrdi, da je soba v redu, se stanovalec lahko izseli. Gospodinja sobo zaklene, stanovalec pa od tega časa dalje nima več pravice do vstopa v sobo.

Kadar delavec tehnične službe meni, da mora stanovalec poravnati določene stroške v zvezi z beljenjem, čiščenjem ali popravili v sobi, oceni obseg potrebnih posegov in napoti stanovalca v referat, ki določi višino stroškov skladno z veljavnimi ceniki, da stanovalec te stroške poravna ali se mu obračunajo pri vračilu kavcije. S potrdilom o plačilu se nato stanovalec dokončno opravi izselitev.

## ZAČASNA IZSELITEV IZ ZAVODA

##### 21. člen

Stanovalec se med študijskim letom lahko začasno izseli zaradi naslednjih razlogov:

* zaradi opravljanja dela študijskih obveznosti v tujini,
* daljše bolezni ali posebnih socialnih razmer,
* rojstva otroka,
* kadar se tako dogovori z zavodom.

Začasna izselitev se mu odobri na podlagi predhodno vložene prošnje s pisnim dokazilom o odsotnost in sicer za najmanj 3 mesece do največ 9 mesecev.

Ob vrnitvi se stanovalcu lahko dodeli katero koli prosto ležišče.

## PRAVILA O KOMISIJSKI IZSELITVI

##### 22. člen

Stanovalec, ki se do določenega roka ne izseli po postopku, določenem v tem domskem redu, se izseli komisijsko.

##### Datum in ura komisijske izselitve morata biti stanovalcu osem (8) dni pred tem sporočena s pisnim obvestilom proti podpisu v sobo, kjer stanuje, in tudi po pošti na zadnji naslov stalnega prebivališča s povratnico ali po elektronski pošti na naslov stanovalca, ki ga je javil referatu.

O izvršeni komisijski izselitvi mora biti obveščen tudi stanovalcev porok. Ta mora stroške komisijske izselitve, čiščenja sobe, dolgovano stanarino in materialno škodo poravnati, če je ne bi poravnal stanovalec.

23. člen

Tričlanska komisija za izselitve, ki jo sestavljata dva delavca zavoda in predstavnik stanovalcev, mora vse osebne stvari stanovalca zapisniško (v treh izvodih) popisati in podpisati. Prvi izvod zapisnika se priloži popisanim stvarem, drugi se odloži v kartoteko stanovalca, tretjega pa prejme stanovalec ob dvigu stvari iz skladišča.

##### 24. člen

Komisijska izselitev je lahko opravljena tudi v odsotnosti stanovalca, če je bil o izselitvi predhodno obveščen na način, ki je določen v tem poglavju.

##### 25. člen

Stanovalec ali njegov porok lahko dvigneta stanovalčeve stvari iz skladišča šele, ko so poravnane vse obveznosti do zavoda.

Če stanovalec in njegov porok v dveh mesecu od dneva uskladiščenja ne prevzameta stvari, se šteje, da jih nočeta prevzeti. Od tedaj dalje zavod ni več dolžan skladiščiti stanovalčevih stvari in jih lahko komisijsko uniči ali odda humanitarnim organizacijam.

## PRAVILA O DODELITVI ENOPOSTELJNE SOBE

##### 26. člen

Prošnje za dodelitev enoposteljne sobe se praviloma obravnavajo enkrat letno za naslednje študijsko leto.

Služba za študentske zadeve z objavami na spletni strani zavoda (praviloma junija) obvesti stanovalce, da lahko vložijo prošnje za dodelitev enoposteljnih sob.

Objava mora vsebovati rok za oddajo prošenj, pogoje za dodelitev in predvideni datum, do katerega bo objavljen seznam študentov, ki prosijo za enoposteljno sobo.

27. člen

Kriteriji za dodelitev enoposteljne sobe študentu so:

* da je stanovalec zavoda, ali da je oddal prošnjo za sprejem,
* da je stanovalec s posebnimi potrebami s priloženimi pisnimi dokazili,
* letnik študija (višji letniki imajo prednost),
* ukrep disciplinske komisije zaradi kršenja domskega reda,
* materi z otrokom.

Zavod lahko pri dodelitvi enoposteljne sobe študentu še dodatno upošteva ugotovljeno kršitev študenta s strani referenta.

##### 28. člen

Stanovalec, ki bo zaradi lažne navedbe v prošnji, da je vpisan v višji letnik, neupravičeno uvrščen na prednostni listi na višje mesto, bo po preveritvi statusa razvrščen v skupino, v katero spada.

##### 29. člen

Prednostna lista za dodelitev enoposteljnih sob se med študijskim letom (po roku za oddajo prošenj) ne dopolnjuje več na osnovi novih prošenj.

##### 30. člen

Stanovalec, ki je povabljen k preselitvi v enoposteljno sobo, pa to dodelitev odkloni (iz kakršnega koli osebnega razloga), se črta iz evidence za dodelitev enoposteljne sobe za tekoče študijsko leto.

## DODELITEV LEŽIŠČA STANOVALCU S POSEBNIMI POTREBAMI IN MATERI Z OTROKOM

##### 31. člen

Stanovalcu s posebnimi potrebami ali materi z otrokom (v nadaljevanju tega člena: stanovalec s posebnimi potrebami) se ob upoštevanju njegove/njene želje in narave bolezni zagotovi bivanje v enoposteljni sobi ali v dvoposteljni sobi s spremljevalcem ali v za te namene v posebej določenem apartmaju za stanovalce s posebnimi potrebami.

Direktor zavoda lahko zahteva dopolnitev prošnje stanovalca z mnenjem ustreznih zdravstvenih in invalidskih organizacij.

Če stanovalcev s posebnimi potrebami ni ali se ne želijo preseliti v poseben apartma, se le-ta zasede z drugimi stanovalci, vendar začasno. Takoj ko se pojavi stanovalec s posebnimi potrebami, se ta začasni stanovalec po nalogu direktorja mora preseliti.

## PRAVICE STANOVALCEV PRI UPORABI SOB, SKUPNIH PROSTOROV IN NAPRAV V DOMU

##### 32. člen

Stanovalec doma ima proti rednemu mesečnemu plačilu stanarine in drugih stroškov pravico do:

* uporabe svojega ležišča v sobi,
* uporabe pripadajočega sobnega inventarja za eno osebo,
* uporabe domske posteljnine,
* pranja in menjave domske posteljnine vsakih 14 dni,
* uporabe hladne in tople vode,
* uporabe električne energije iz aparatov, ki so last zavoda,
* ogrevanja prostorov v kurilni sezoni,
* uporabe vgrajenih čajnih kuhinj,
* uporabe kopalnic in WC-jev,
* uporabe študijskih sob,
* uporabe glasbenih – likovnih sob,
* uporabe športne dvorane,
* uporabe fitnesa,
* uporabo prostorov za igranje namiznega tenisa,
* nalepke za motorno kolo ali kolo,
* redno vzdrževanih in čiščenih skupnih površin v domu (sanitarij, kuhinj, hodnikov, skupnih prostorov in stopnišč), razen v apartmajih,
* vzdrževanih instalacij in naprav v domu, ki sodi v redno delo tehnične službe zavoda,
* dajanja pisnih pobud disciplinskemu sodišču I.st. zoper kršilce domskega reda,
* uporabe skupnih prostorov,
* uporabe namenskih prostorov doma za organizirane zabave zaprtega tipa,
* uporabe vseh športnih površin zavoda.

## Stanovalci imajo obvezo, da dvignejo nalepke za kolo in evidentirajo kolesa za tekoče študijsko leto.

## Stanovalci doma z veljavni domsko izkaznico lahko prenočujejo pri drugih stanovalcih v okviru zavoda brez plačila nočitve ob upoštevanju požarnega reda ter če ne kršijo disciplinske odgovornosti tega pravilnika.

## OBVEZNOSTI STANOVALCEV

#### Poravnava finančnih obveznosti

##### 33. člen

Stanovalec doma je dolžan poravnati vse stroške v zvezi z bivanjem v zavodu.

##### 34. člen

Stroški so:

* stanarina,
* strošek vselitve ali preselitve,
* strošek za električno energijo za dodatne hladilne aparate, ki niso last zavoda,
* strošek za razne obrazce, tiskovine, potrdila, prošnje, opomine,
* strošek manjkajočega domskega inventarja oziroma opreme,
* v primeru pozabljenega ključa plačilo stroškov (odpečatenje kasete z generalnimi ključi),
* strošek namerno povzročene škode, menjave cilindričnega vložka in ključev zaradi izgube ključev.

##### 35. člen

Stanarina mora biti poravnana do 20. v mesecu za tekoči mesec.

Stanovalec plačuje stanarino in druge stroške z UPN – univerzalnim plačilnim nalogom, prek direktne bremenitve ali e-računa.

##### 36. člen

Če stroški niso do 20. v mesecu poravnani, prejme stanovalec opomin pred izselitvijo z navedenim zadnjim rokom plačila.

S tem opominom je seznanjen tudi stanovalcev porok.

Strošek opomina se dodatno zaračuna.

##### 37. člen

Če niti stanovalec niti njegov porok ne poravnata dolga do datuma določena na opominu, se stanovalec ponovno še enkrat opozori, nato se ga obvesti o komisijski izselitvi. Vse dolgove, morebitno dodatno povzročeno škodo in stroške komisijske izselitve mora nato poravnati porok, če ne drugače, na podlagi izvršbe, ki jo vloži zavod.

##### 38. člen

Zavod ima pravico za ves dolg od dneva zapadlosti do dokončne poravnave zaračunati zamudne obresti v višini, kot jo določa zakon o zamudnih obrestih.

#### Poravnava drugih stroškov in dodatno povzročene škode

##### 39. člen

Za dodatno namerno ali iz malomarnosti povzročeno škodo stanovalec, ki jo je povzročil, osebno odgovarja in jo je dolžan poravnati v roku in na način, kot mu je naloženo. Podrobneje je to opredeljeno v poglavju o materialni odgovornosti.

#### Uporaba sob, inventarja, skupnih prostorov in naprav

##### 40. člen

Stanovalci so dolžni uporabljati sobe, inventar, naprave, instalacije in skupne prostore skladno z njihovim namenom in kot dobri gospodarji, pravilno ravnati z njimi ter jih varovati pred okvarami in poškodbami.

Stanovalci so dolžni sami čistiti svoje sobe, v domu z apartmaji pa vsi stanovalci apartmaja solidarno čistijo tudi kuhinjo s skupnim prostorom, sanitarije in pripadajoče balkone.

Stanovalci so dolžni upoštevati v zavodu požarni red in informacijsko varnostno politiko Univerze v Mariboru.

##### 41. člen

V zavodu se morajo stanovalci vesti tako, da s svojim ravnanjem, navadami in dejanji ne posegajo v osebno svobodo in pravice drugih stanovalcev ter jih ne ovirajo pri študiju in počitku.

Zadrževanje v skupnih prostorih zavoda je dovoljeno po 22. uri za stanovalce zavoda.

Po 22. uri je prepovedano točenje in pitje alkoholnih pijač, razgrajanje in povzročanje hrupa v vseh prostorih Študentskih domov, s katerim bi se motilo in vznemirjalo druge stanovalce v domovih in v soseski.

##### 42. člen

Stanovalec v domu ne sme imeti živali.

##### 43. člen

Stanovalci so dolžni zaklepati svoje sobe, vhodna vrata v apartmaje in v domove ter s tem samozaščitno skrbeti za svoje premoženje. Stanovalec je osebno odgovoren za svoje premoženje v bivalni enoti ter v primeru kraje ali poškodovanja njegovega premoženja ni upravičen do povrnitve stroškov s strani zavoda.

##### 44. člen

Pojav katerekoli nalezljive bolezni ali drugega težkega obolenja je stanovalec dolžan javiti v referat. Zaradi preprečevanja širitve okužbe se mora oboleli stanovalec na zahtevo direktorja ali od njega pooblaščene osebe dati zdravniško pregledati in se po zdravniških navodilih tudi ravnati.

##### 45. člen

Čistočo v prostorih, ki so jih stanovalci dolžni sami čistiti, nadzira tričlanska sanitarna komisija. Sanitarno komisijo imenuje direktor zavoda. V komisiji pa morata biti ob kontroli prisotna dva delavca zavoda in stanovalec.

Zavod izvaja redne sanitarne kontrole dva krat letno.

Zavod lahko izvede tudi izredne sanitarne kontrole, v kolikor posamezen referent ugotovi, da je to potrebno.

##### 46. člen

Stanovalci doma, kjer naj bi se opravila sanitarna kontrola, morajo biti o nameravanem ogledu (datum, okvirna ura) obveščeni s sporočilom na oglasni deski doma ali na spletnih straneh zavoda.

##### 47. člen

Stanovalca, ki po mnenju sanitarne komisije, ne vzdržuje primerne čistoče v prostorih, ki jih je dolžan sam čistiti, se opozori, da do naročenega dne nepravilnost odpravi. Če stanovalec ni v sobi, se mu pusti ustrezno pisno obvestilo, in če je pri ponovnem ogledu ugotovljeno nespremenjeno stanje, vloži sanitarna komisija zoper stanovalca disciplinsko prijavo.

#### Odgovornost za obiske in prijava obiskovalcev

##### 48. člen

Stanovalec zavoda lahko sprejme v sobo obisk, če se s tem strinja tudi njegov sostanovalec.

##### 49. člen

Za vso morebitno škodo, hrup in druge kršitve domskega reda disciplinsko in materialno odgovarja stanovalec, ki je obisk sprejel.

##### 50. člen

Če se obiskovalec, ki ni stanovalec doma, zadržuje v prostorih doma po 22. uri, ga je stanovalec (ki je tak obisk sprejel) dolžan prijaviti pri receptorju in zanj poravnati nočnino po ceniku pod pogoji in na način, kot jih določi direktor z obvestilom receptorju.

Obiskovalec ne more prenočiti v sobi, če stanovalec (gostitelj) ni prisoten.

##### 51. člen

##### Obiskovalec, ki je med 22. in 8. uro zjutraj zaloten, da prenočuje v domu in ni prijavljen pri receptorju, se mora na zahtevo pooblaščene osebe – delavca zavoda legitimirati in takoj zapustiti domske prostore.

##### 52. člen

Stanovalcu zavoda pripada pravica do normalnega dela in miru v študentski sobi, zato ga sostanovalec proti njegovi volji ne sme ovirati ali motiti z obiski, četudi prihajajo k njemu stanovalci doma. Kadar sostanovalca v sobi ne dosežeta sporazuma za skupno bivanje v sobi, se mora tisti, ki več prispeva k nesoglasju, na zahtevo direktorja zavoda preseliti.

## DISCIPLINSKA ODGOVORNOST IN DISCIPLINSKI UKREPI

##### 53. člen

Kršitev dolžnosti stanovalca je vsako dejanje, opustitev dejanja ali ravnanje, ki ni v skladu z določili zakona, Statuta Univerze v Mariboru, drugimi splošnimi akti univerze, določili tega pravilnika, sklepi komisij in drugih organov zavoda, navodili pooblaščenih delavcev zavoda in splošnimi zakonskimi določili in odloki (npr. zakon o prijavi začasnega prebivališča, javni red in mir, požarna varnost, prijava nalezljivih bolezni, Kazenski zakonik RS itd.)

Stanovalec je odgovoren, če je dejanje storil z naklepom ali iz velike malomarnosti.

##### 54. člen

Hujše kršitve so:

1. dajanje lažnih podatkov z namenom, da bi se neupravičeno okoristil ali okoristil koga drugega,
2. ponarejanje uradnih listin,
3. vsako dejanje ali opustitev, ki bi lahko povzročila nevarnost za življenje ali zdravje stanovalcev in delavcev zavoda,
4. oddajanje, preprodaja ali omogočanje uporabe ležišča nestanovalcem zavoda,
5. prenočitev oziroma zadrževanje neprijavljenega obiskovalca,
6. poškodovanje domskega inventarja (namerno ali iz malomarnosti), predelava, ali odnašanje ter premeščanje določenih pozicij domskega inventarja ali namembnosti inventarja v sobah in skupnih prostorih,
7. samovoljna preselitev ali vselitev,
8. onemogočanje vselitve novemu stanovalcu,
9. storitev kateregakoli dejanja, ki je opredeljeno kot kaznivo dejanje in je pristojni organ zanj uvedel kazenski pregon,
10. več kot enkratna kršitev nočnega miru po 22. uri,
11. prirejanje zabav in druženja v sobah ali skupnih prostorih doma, ki so moteča za ostale stanovalce,
12. ukvarjanje z dejavnostjo, za katero stanovalec ni registriran (preprodaja, trgovina, gostinstvo itd.) in ki je v nasprotju s sklepom o dodelitvi ležišča v domu,
13. povzročanje neredov, pretepov, sodelovanje v pretepu v domu,
14. nadlegovanje sostanovalca-cev ali drugo neprimerno vedenje, s čimer je onemogočeno normalno bivanje sostanovalca-cev v domu,
15. onemogočanje vstopa v sobo delavcem zavoda z menjavo ključavnice ali če stanovalec na zahtevo delavca zavoda ne odklene sobe,
16. uživanje, gojenje ali prodaja psihoaktivnih snovi,
17. metanje raznih predmetov (steklenic, kosov pohištva, drugih trših predmetov, vrečk z vodo, polivanje mimoidočih) skozi okna, s teras, balkonov ali hodnikov na mimoidoče, parkirne prostore, zelenice in pohodne površine v okolici zavoda,
18. večkratno ponavljanje lažjih kršitev domskega reda,
19. storitev katerekoli kršitve domskega reda po izrečenem opominu pred izselitvijo,
20. dejanja, ki imajo za posledico onesnaževanje domskih prostorov, okvare ali poškodbe na domskem inventarju, talnih, stenskih, steklenih površinah in napravah v domu,
21. organiziranje hazardnih iger za denar v prostorih doma ali sodelovanje v njih,
22. vnos, točenje in pijte alkoholnih pijač, razgrajanje in povzročanje hrupa po 22. uri v vseh prostorih Študentskih domov, s katerim bi se motilo in vznemirjalo druge stanovalce v domovih in v soseski,
23. tatvina ter druga kazniva dejanja,
24. onemogočanje normalnega življenja in študija stanovalcev z nespoštovanjem pravic in obveznosti do stanovalcev,
25. prodaja alkohola ter drugih opojnih substanc in drugih tržnih izdelkov in storitev ter akviziterstvo v objektih in na zunanjih površinah Zavoda,
26. uporaba objektov in zunanjih površin Zavoda za pridobivanje članov za verske skupnosti in politične stranke ter druge opredelitve v zasebnem in javnem življenju,
27. nepravilno ravnanje z dvigali,
28. preglasna uporaba zvočnih naprav v času po 22. uri,
29. raba prostorov in naprav v neustrezne namene,
30. oglaševanje prodaje,
31. neopravičen izostanek pravilno vabljene priče oziroma lažna izpovedba,
32. kršitev tajnosti pisem in drugih pošiljk,
33. zloraba interneta ter neupoštevanje univerzitetne informacijske varnostne politike,
34. kajenje v sobah, garsonjerah, apartmajih in vseh skupnih prostorih,
35. nedovoljen poseg v zasebnost ali prepovedano snemanje z informacijsko tehnologijo,
36. uporabljanje kurilnih naprav v prostorih in zunanjih površinah zavoda,
37. parkiranje osebnega vozila na dovoznih poteh in intervencijskih površinah za gasilna vozila,
38. Kopiranje ključev sob in apartmajev,
39. namerno omogočanje vstopa osebam skozi okna, balkone in vhode namenjene za evakuacijo.

##### 55. člen

Lažje kršitve so:

1. neprimerno vedenje, ki kvari ugled zavoda in univerze,

2. neprimeren odnos do drugih stanovalcev in delavcev zavoda ter do varnostnikov in receptorjev,

3. neredna skrb za čistočo sobe in pripadajočih skupnih prostorov,

4. nesmotrno in nepravilno ravnanje z vgrajenimi inštalacijami, napravami in inventarjem doma,

5. neupoštevanje navodil, obvestil ali sklepov komisij zavoda in pooblaščenih delavcev zavoda,

6. nepodreditev preventivnemu zdravniškemu pregledu pri sumu na nalezljivo bolezen,

7. neekonomična poraba električne energije in vode,

8. kršenje dnevnega miru s preglasno uporabo glasbenih naprav, kričanjem ali prepevanjem,

9. motenje nočnega miru in reda,

10. kršenje pravil o higieni v sobah, garsonjerah, apartmajih in v skupnih prostorih,

11. opuščanje ločevanja odpadkov in odlaganje v napačne posode ali kontejnerje,

12. hrupno zadrževanje nestanovalcev po 22. uri v skupnih prostorih domov.

##### 56. člen

O kršitvah domskega reda in o disciplinski odgovornosti stanovalca odloča disciplinsko sodišče I. stopnje.

##### 57. člen

Disciplinsko sodišče I. stopnje ima tri člane, in sicer predsednika in dva člana, vsak od njih pa ima namestnika. Dva člana (in namestnika) sta iz vrst delavcev zavoda, en član (in namestnik) pa iz vrst stanovalcev zavoda. Predsednik (in namestnik predsednika) disciplinskega organa je lahko samo delavec zavoda.

##### 58. člen

Predsednika in enega člana iz vrst delavcev zavoda ter njune namestnike imenuje direktor zavoda, člana iz vrst stanovalcev zavoda in njegovega namestnika pa voli Študentski svet stanovalcev Študentskih domov.

Mandatna doba predsednika in članov disciplinskega sodišča I. stopnje traja dve leti.

##### 59. člen

Disciplinsko sodišče I. stopnje odloča v senatu treh članov soglasno. Strokovno mu pomaga direktor zavoda ali od njega pooblaščena oseba.

##### 60. člen

Lažje kršitve domskega reda in odgovornost za lažjo kršitev ter težje kršitve domskega reda in odgovornost za težjo kršitev ugotavlja disciplinsko sodišče I. stopnje.

Za kršitev domskega reda se lahko izrečejo naslednji ukrepi:

* opomin,
* javni opomin,
* preselitev v drug dom,
* opomin pred izselitvijo,
* ukrep izselitve iz zavoda s prepovedjo ponovne vselitve za najmanj tri mesece in največ do konca študija,
* izključitev z univerze za dobo dveh let,
* dokončna izključitev z univerze.

Za lažje kršitve se izreka opomin, javni opomin, preselitev v drug dom, opomin pred izselitvijo.

Za težje kršitve se lahko izreče ukrep izselitve iz zavoda s prepovedjo ponovne vselitve za najmanj tri mesece in največ do konca študija, izključitev z univerze za dobo dveh let, dokončna izključitev z univerze.

Izključitev z univerze za dobo dveh let se lahko izreče za hujšo kršitev, s katero je bila povzročena večja materialna škoda ali druga večja škoda za ugled univerze, če je bilo z dejanjem ogroženo življenje in zdravje drugih stanovalcev ali delavcev.

V primeru, da je bila izrečena izključitev z univerze za dobo dveh let, se pri ponovni kršitvi pod pogoji iz četrtega odstavka izreče dokončna izključitev z univerze.

##### 61. člen

Kadar stanovalec s svojim ravnanjem huje krši domski red in pri tem neposredno ogroža življenje ali zdravje ljudi ali kadar ogroža materialna sredstva večje vrednosti, lahko direktor ali od njega pooblaščena oseba stanovalca začasno odstrani iz zavoda do odločitve disciplinskega sodišča I. stopnje (suspenz).

##### 62. člen

Zoper ukrep takojšnje začasne odstranitve iz zavoda ni možen ugovor. Zoper odločbo disciplinskega sodišča I. stopnje je dopusten ugovor na disciplinsko sodišče II. stopnje pri univerzi in je skupno za vse članice univerze.

#### Uvedba postopka

##### 63. člen

Vsak stanovalec in delavec zavoda lahko poda pobudo za uvedbo disciplinskega postopka.

Direktor v 7 dneh od prejema pobude odloči, ali bo uveden disciplinski postopek.

##### 64. člen

Zahtevo za uvedbo postopka poda disciplinskemu sodišču I. stopnje direktor zavoda ali od njega pooblaščena oseba.

Zahteva za uvedbo postopka mora biti pisna in mora poleg imena in priimka stanovalca, zoper katerega se zahteva uvedba postopka, in drugih osebnih podatkov, vsebovati opis storitve ali opustitve, ki predstavlja kršitev dolžnosti oziroma neizpolnjevanje obveznosti in navedbe o morebitnih dokazih, ter predlog, kakšni dokazi naj se priskrbijo še pred glavno obravnavo v pripravljalnem postopku.

#### Pripravljalni postopek

##### 65. člen

Če je potrebno, da se ugotovijo ali dopolnijo dejstva in okoliščine kršitve še pred glavno obravnavo v pripravljalnem postopku, določi disciplinsko sodišče I. stopnje strokovnega delavca, ki opravi pripravljalni postopek.

##### 66. člen

Oseba, ki opravlja pripravljalni postopek, je dolžna to storiti čim prej in svoje pisno poročilo oddati predsedniku disciplinskega sodišča I. stopnje.

##### 67. člen

V pripravljalnem postopku se zbere dokazno gradivo, zasliši stanovalec, zoper katerega je predlagana uvedba postopka, zaslišijo in zberejo drugi dokazi, da bi se ugotovilo, ali obstajajo pogoji za uvedbo postopka.

##### 68. člen

Ko je pripravljalni postopek končan, preuči disciplinsko sodišče I. stopnje zahtevo za uvedbo postopka in zbrano dokazno gradivo in odloči, ali se postopek nadaljuje ali pa če se ugotovi, da za nadaljevanje postopka ni osnove, postopek ustavi. O ustavitvi postopka obvesti disciplinsko sodišče I. stopnje stanovalca, zoper katerega je bil uveden postopek, in predlagatelja zahteve.

##### 69. člen

Če se disciplinsko sodišče I. stopnje ne odloči, da se postopek ustavi, ali da se pripravljalni postopek dopolni, razpiše glavno obravnavo.

Vabilo in zahteva za uvedbo postopka se osebno vroča stanovalcu najmanj osem dni pred glavno obravnavo.

V vabilu stanovalcu je treba izrecno navesti, da se bo glavna obravnava opravila tudi v njegovi odsotnosti, če svojega izostanka ne bo opravičil.

Vabilo se pošlje tudi pričam, izvedencem in drugim osebam, ki sodelujejo na glavni obravnavi.

#### Obravnava

##### 70. člen

Predsednik disciplinskega sodišča I. stopnje začne in vodi obravnavo, razglasi obravnavano zadevo, nato ugotovi, ali so prišli vsi povabljeni, če niso, se prepriča, ali so bili pravilno vabljeni in ali so opravičili svoj izostanek.

##### 71. člen

Če na obravnavo ni prišel stanovalec, zoper katerega je uveden postopek, disciplinsko sodišče I. stopnje odloči, ali se obravnava izvede v njegovi odsotnosti ali pa se obravnava preloži.

Če je bil stanovalec, zoper katerega teče postopek, pravilno povabljen, pa ni opravičil izostanka, se lahko obravnava izvede v njegovi odsotnosti.

Če stanovalec, zoper katerega teče postopek, ni bil pravilno vabljen ali še ni bil zaslišan pred disciplinskim sodiščem I. stopnje, se obravnava preloži. Če se obravnava preloži, določi disciplinsko sodišče I. stopnje nov narok zanjo.

##### 72. člen

Predsednik disciplinskega sodišča I. stopnje nato seznani člane in kršilca z zahtevo za uvedbo postopka zaradi kršitve domskega reda in na kratko obrazloži potek pripravljalnega postopka. Nato povabi stanovalca, zoper katerega teče postopek, da se izreče o kršitvah, navedenih v zahtevi, in ga pozove, da poda svoj zagovor.

##### 73. člen

Izjave stanovalca in prič se sproti pišejo v zapisnik. Podpišejo ga člani disciplinskega sodišča I. stopnje, stanovalec v postopku in zapisnikar.

##### 74. člen

Predsednik in člani disciplinskega sodišča I. stopnje lahko postavijo stanovalcu kot tudi drugim osebam, ki sodelujejo v postopku, vprašanja, ki vodijo k ugotovitvi določenih dejstev in okoliščin v zvezi s kršitvijo.

Stanovalec ima pravico, da na obravnavi pregleda dokaze, da postavlja vprašanja pričam in izvedencem, da poda pojasnila na njihove dokaze.

Z dovoljenjem predsednika disciplinskega sodišča I. stopnje lahko postavljajo vprašanja tudi druge v postopku soudeležene osebe.

##### 75. člen

Po končanem dokazovanju prepusti predsednik disciplinskega sodišča I. stopnje besedo stanovalcu, da v končnem govoru poda svojo obrambo.

Disciplinsko sodišče I. stopnje nato sklene glavno obravnavo in se umakne na posvetovanje in odločanje.

##### 76. člen

Disciplinsko sodišče I. stopnje stanovalca spozna za krivega in izreče ustrezen ukrep ali pa ga oprosti krivde.

Pri izrekanju ukrepov upošteva disciplinsko sodišče I. stopnje stopnjo odgovornosti, težo kršitve in njene posledice, škodo ter druge oteževalne in olajševalne okoliščine.

##### 77. člen

Predsednik disciplinskega sodišča I. stopnje ustno razglasi sprejeto odločitev. V osmih dneh po končani glavni obravnavi mora disciplinsko sodišče I. stopnje izdati pisni odpravek odločbe in ga vročiti stanovalcu, zoper katerega je tekel postopek, in predlagatelju zahteve za uvedbo postopka.

##### 78. člen

Zoper odločbo disciplinskega sodišča I. stopnje lahko stanovalec in predlagatelj zahteve v petnajstih dneh od prejema pisnega odpravka odločbe vložita ugovor na disciplinsko sodišče II. stopnje na Univerzo v Mariboru, Slomškov trg 15, Maribor ter v vednost disciplinskemu sodišču I. stopnje.

##### 79. člen

Disciplinsko sodišče II. stopnje odločbo disciplinskega sodišča I. stopnje ali potrdi ali spremeni ali jo razveljavi in zadevo vrne v ponovno odločanje disciplinskemu sodišču I. stopnje.

Če ugovarja samo stanovalec, se odločba disciplinskega sodišča I. stopnje ne sme spremeniti v njegovo škodo tako, da bi se izrekel strožji ukrep. Disciplinsko sodišče II. stopnje mora odločiti najkasneje v petnajstih dneh po prejemu ugovora.

#### Izvršitev ukrepa

##### 80. člen

Odločba o kršitvi domskega reda in o izrečenem ukrepu se, ko postane dokončna, objavi na oglasni deski doma. Kadar je izrečen ukrep izselitve iz zavoda, se z ukrepom seznani tudi porok in Pisarna za študentske domove.

##### 81. člen

Če je stanovalcu izrečen ukrep izselitve iz zavoda, se mora izseliti v osmih dneh po dokončnosti odločbe (v osmih dneh po poteku roka za ugovor oz. ko mu je vročena drugostopna odločba o zavrnitvi ugovora).

##### 82. člen

Če se stanovalec do naloženega roka ne izseli po pravilih o izselitvi, določenih v tem pravilniku, veljajo določila komisijske izselitve.

#### Vročanje pisnih odpravkov disciplinskega sodišča I. stopnje

##### 83. člen

Vsi pisni odpravki disciplinskega sodišča I. stopnje (vabila, sklepi) se vročajo proti podpisu stanovalca v dom-sobo, kjer stanuje, vsaj osem dni pred obravnavo oz. izvršitvijo ukrepa.

Morebitnega zastopnika obvešča stanovalec sam.

##### 84. člen

Če ni mogoče opraviti osebne vročitve stanovalcu v domu, se stanovalcu pisni odpravek pošlje po pošti in se mu osebno proti podpisu vroči na zadnjem naslovu, ki ga je dal zavodu.

#### Zastaranje uvedbe in vodenja postopka ter izvršitve ukrepa

##### 85. člen

Uvedba in vodenje postopka zastarata:

* pri lažji kršitvi v treh mesecih, ko je bila kršitev storjena,
* pri težji kršitvi ali kaznivem dejanju v šestih mesecih, ko je bila kršitev storjena.

Če ima dejanje, s katerim je bila storjena kršitev, za posledico tudi kazensko odgovornost, zastarata uvedba in vodenje postopka istočasno, kot zastara kazenski pregon.

Izvršitev ukrepa zastara najkasneje v 60 dneh od dneva, ko je postala odločba o ukrepu dokončna.

#### Evidenca o izrečenih ukrepih

##### 86. člen

Disciplinska komisija je dolžna voditi evidenco o izrečenih disciplinskih ukrepih. Izrek se vpiše v poseben, za to določen register, ki ga vodi predsednik disciplinske komisije. Vpis v ta register se opravi, ko postane izrek ukrepa dokončen.

##### 87. člen

V registru izrečenih disciplinskih ukrepov morajo biti vpisani naslednji podatki: osebni podatki stanovalca (priimek, ime, datum rojstva), soba/dom, kjer stanuje, številka seje disciplinskega sodišča, ki je dokončno odločil o kršitvi, datum seje, organ, ki je dokončno odločil o kršitvi, in izrek ukrepa.

##### 88. člen

V računalniško evidenco ter osebno mapo stanovalca se nato vnese podatek o izrečenem disciplinskem ukrepu.

89. člen

Register izrečenih disciplinskih ukrepov se vodi od vselitve stanovalca oz. od prvega izreka disciplinskega ukrepa do dokončanja rednega študija stanovalca.

## MATERIALNA ODGOVORNOST

##### 90. člen

Stanovalec, ki namenoma ali iz malomarnosti povzroči zavodu škodo, jo mora poravnati. Če povzroči škodo več stanovalcev, je vsak izmed njih odgovoren za tisti del škode, ki jo je povzročil. Če ni mogoče ugotoviti, kolikšen del škode je posameznik povzročil, se šteje, da so vsi enako odgovorni in morajo povrniti škodo v sorazmerno enakih delih.

Stanovalec, ki krši določila Požarnega reda, v celoti prevzema materialno odgovornost, vključno s plačilom kazni, ki jo zaradi njegove kršitve zakona inšpektor naloži zavodu.

##### 91. člen

Če ni mogoče ugotoviti, kdo je (so) povzročitelj(i) škode, se škoda po zapisniku poravna tako, da se porazdeli na enake deleže vseh stanovalcev oz. etaže doma.

##### 92. člen

Nastalo materialno škodo zapisniško ugotavljajo delavci referata, ki so zavezani za redne dnevne obhode stolpičev, gospodinje naselij ali vodja vzdrževanja.

##### 93. člen

Zapisniško ugotovljena škoda se obračuna po dnevno veljavnih cenah. Stanovalec, ki jo je povzročil, jo je dolžan takoj poravnati, sicer pa so za izterjavo škodnih primerov (posameznikov ali skupin povzročiteljev) odgovorni referenti.

##### 94. člen

Če stanovalec ne poravna nastale materialne škode v roku in na način, kot mu je naloženo, se zahteva poravnava od uradno overjenega poroka, v skrajnem primeru tudi z izvršbo.

##### 95. člen

Zoper povzročitelja materialne škode se zaradi storitve težje kršitve domskega reda uvede tudi disciplinski postopek.

## PRAVICE IN DOLŽNOSTI DELAVCEV ZAVODA

#### Pravice delavcev zavoda

##### 96. člen

Pooblaščeni delavec zavoda ali druga pravna oseba ima pravico vstopiti v sobo pri interventnih vzdrževalnih posegih, kontroli delovanja energetskih sistemov, kontroli delovanja stavbnega pohištva, opravljanju vzdrževalnih del in odpravi škod ob prijavi stanovalca ali če gre za višjo silo. Stanovalčeva prijava napake se šteje za soglasje k vstopu v sobo.

##### 97. člen

V določenem primeru smejo delavci zavoda v času delovnika med 7. in 15. uro vstopiti v sobo in opraviti določene naloge le v sestavi tričlanske komisije, in to:

* ob inventurnem popisu osnovnih sredstev in drobnega inventarja (trije delavci zavoda),
* pri sanitarno-higienski kontroli sob (dva delavca zavoda in predstavnik stanovalcev),
* pri komisijski izselitvi (dva delavca zavoda in predstavnik stanovalcev zavoda).

98. člen

Direktor zavoda ali od njega pooblaščeni delavec zavoda ima pravico v katerem koli času zahtevati od osebe, za katero sumi, da ni stanovalec doma in ni na obisku pri stanovalcu doma, da se legitimira in zapusti prostore doma.

#### Dolžnosti delavcev zavoda pri vstopu v sobe

##### 99. člen

Delavec, ki ima določen opravek v stanovalčevi sobi, je dolžan:

* najprej potrkati in počakati, da stanovalec odpre,
* se predstaviti, po zahtevi stanovalca tudi legitimirati,
* povedati, s kakšnim namenom, nalogo ali opravilom prihaja.

##### Če stanovalec ne odpre vrat sobe in jih tudi z rezervnim ključem ni mogoče odpreti, se šteje, da jih stanovalec noče odpreti in s tem onemogoča vstop v sobo.

Pri opravljanju svojega dela v sobi se sme delavec osredotočiti le na delo, zaradi katerega je prišel, in mu je prepovedano kakršno koli nepotrebno zadrževanje v sobi (npr. posedanje, popivanje ipd.).

## RECEPTORSKA SLUŽBA

##### 100. člen

Receptorska služba zavoda je organizirana s plačanimi receptorji, ki niso stanovalci zavoda.

##### 101. člen

Navodila za opravljanje receptorske službe, naloge receptorja, sprejem in odpust receptorja in vse drugo v zvezi z opravljanjem receptorske službe so v pristojnosti direktorja zavoda ali od njega pooblaščene osebe. Podrobnejša navodila receptorjev izda direktor zavoda in se jih obesi na oglasne deske v referatih in na spletne strani zavoda.

##### 102. člen

Oseba (če je stanovalec doma ali ne), ki krši domski red in mir ali se zadržuje v prostorih doma, se je na zahtevo receptorja dolžna legitimirati, da se ugotovi njena identiteta in status stanovalca doma.

Receptor ima pravico in dolžnost sporočiti direktorju ali od njega pooblaščeni osebi podatke o kršilcih domskega reda, in kadar njegovo opozorilo ne zaleže, pravico poklicati policijo.

## TURISTIČNA DEJAVNOST

##### 103. člen

Zaradi ekonomičnosti poslovanja in skladno z letnim planom lahko zavod nameni prosta ležišča za izvajanje turistične dejavnosti.

##### Če je v posameznem domu večje število prostih – nezasedenih ležišč, lahko direktor zavoda v izjemnih primerih ali ob izjemnih dogodkih skladno z 12. členom tega domskega reda izda nalog za preselitev preostalih stanovalcev v druge delno zasedene sobe.

## KONČNE DOLOČBE

##### 104. člen

Ta pravilnik se lahko dopolni ali spremeni samo na enak način in po enakem postopku, kot je bil sprejet.

##### 105. člen

Ta pravilnik se objavi v Obvestilih Univerze v Mariboru, uporabljati se začne s 01.10.2016.

##### 106. člen

Ko začne veljati ta pravilnik, preneha veljati Pravilnik o domskem redu stanovalcev Študentskih domov v Mariboru (uradno prečiščeno besedilo – UPB1) ter vse njegove spremembe in dopolnitve.

V primeru spremembe Statuta Univerze v Mariboru se določbe v Pravilniku o domskem redu stanovalcev Študentskih domov Univerze v Mariboru takoj uskladijo s Statutom UM.

V primeru, da pa to ni storjeno, se takšne določbe Statuta UM uporabljajo neposredno ne glede na določbe Pravilnika o domskem redu stanovalcev Študentskih domov Univerze v Mariboru.

**Predsednik Upravnega odbora  
Univerze v Mariboru**

**prof. dr. Bojan Škof, l. r.**